Loch Mullardoch


'S e loch tasgaidh stèision dealan-uisge ann an Alba a tha ann an Loch Mullardoch (ainm eile: Loch Moyley).  Tha e  suidhichte ann an Gleann Canaich air a' Ghàidhealtachd.

A rèir suirbhidh a rinneadh ann an 1903 bha an loch mu 4 mìle (6 km) a dh'fhad agus bha an leud aige leth-mhìle (800 m) aig an àite as leathainne.  
Chaidh dama a thogail ann an 1951 aig ceann an ear. Bha lochan eile air an robh na h-ainmean Loch Lungard, Loch Frith an Acha' agus Lochan na Cloiche suidhichte aig ceann an iar Loch Mullardoch. Bhon àm nuair a chaidh an dama a thogail tha iad nam pàirt den loch tasgaidh gu lèir. 
An-diugh tha Loch Mullardoch mu 10 mìle (16 km) a dh'fhad.
Tha uisge Loch Mullardoch a' sruthadh tro thunail do Loch Beinn a' Mheadhoin airson dealain-uisge a chruthachadh.

Iomraidhean

Ceanglaichean a-mach 

 Bathymetrical Survey of the Fresh-Water Lochs of Scotland (1910). Seann mhapa an locha
 Gazetteer for Scotland Fios agus mapaichean(Beurla)
 Gleann Canaich Fios agus dealbhan (Beurla)

Dealbhan

Faic cuideachd 
 Neart nan Gleann

Lochan na h-Alba